b'\n_START_ARTICLE_\nKarl Spooner\n_START_SECTION_\n\xc5\xbdivljenjepis\n_START_PARAGRAPH_\nLeta 1951 je kot ljubiteljski prosti igralec podpisal za mo\xc5\xa1tvo Brooklyn Dodgers. V ligi MLB je prvi\xc4\x8d zaigral 22. septembra 1954, zadnji\xc4\x8d pa 3. oktobra 1955, ko je v vlogi za\xc4\x8detnega metalca nastopil na 6. tekmi Svetovne serije tistega leta._NEWLINE_Veliko ocenjevalcev talentov je po njegovi novinski sezoni leta 1954 menilo, da bo Spooner postal naslednja zvezda lige. Medtem, ko je za mo\xc5\xa1tvo za\xc4\x8del le dve tekmi, pa je obe tudi zaklju\xc4\x8dil in to kar brez dovoljenega teka. Skupno je na teh dveh tekmah dovolil vsega sedem udarcev v polje in na svoji prvi tekmi z udarci izlo\xc4\x8dil petnajst odbijalcev. Ta rekord je leta 1971 izena\xc4\x8dil J. R. Richard, pribli\xc5\xbeal pa se mu je \xc5\xa1e Stephen Strasburg leta 2011 s \xc5\xa1tirinajstimi izlo\xc4\x8ditvami z udarci._NEWLINE_Nato pa je Spoonerjeva kariera do\xc5\xbeivela nenaden preobrat. Med spomladanskim uigravanjem pred sezono 1955 je v tekmo vstopil nepravilno ogret. Posledica tega je bila resna po\xc5\xa1kodba roke, ki ga je omejila na vsega 29 tekem skozi preostanek njegove kariere. Pred po\xc5\xa1kodbo je svojo hitro \xc5\xbeogo zavrtel s hitrostmi, ki so se pribli\xc5\xbeevale 160\xc2\xa0km/h, kar je bilo za tiste \xc4\x8dase skorajda nepredstavljivo.'